《咏怀》
宋代·邹登龙

洪河相绵缠，嘉宅良可卜。
苍松荫长蹊，丛梅馥四屋。
过庭白水流，飞鸣漱寒玉。
游目俯灵景，抱杖委繁俗。
长吟畅幽怀，理琴展清曲。
岂不个淩厉，而乃伤局促。
吉士抗遐踪，幽幽聚灵族。

作者简介：邹登龙，字震父，临江（今江西樟树西南）人。隐居不仕，结屋于邑之西郊，种梅绕之，自号梅屋。与魏了翁、刘克庄等多唱和，有《梅屋吟》一卷传世。事见《两宋名贤小集》卷二七一《梅屋吟》小传。　邹登龙诗，以汲古阁影抄《南宋六十家小集》本为底本，校以《两宋名贤小集》本（简称名贤集）。